La Xarxa d'Ecoescoles Gandia rep el 1r Premi de Bones Pràctiques Locals per la Biodiversitat
14 setembre 2021

## La Xarxa d'Ecoescoles Gandia rep el 1r Premi de Bones Pràctiques Locals per la Biodiversitat14 setembre 2021Última actualització: 14 setembre 2021

![](../gestion/img/e32638e51af907db1a5ff423535a8dc365344a9f72655e08c39dc19efd6ceebe.jpg)  
  

La **regidora de Medi Ambient, Alícia Izquierdo,** ha anunciat que la ciutat de Gandia ha estat guardonada amb el 1r ‘Premi de Bones Pràctiques Locals per la Biodiversitat’ en la categoria ‘Sensibilització Ciutadana’, un reconeixement que celebra la seua 3a edició i que atorga la Federació Espanyola de Municipis i Províncies (FEMP) a les Entitats Locals del territori estatal que s’esforcen a recopilar i difondre actuacions desenvolupades per a conservar, protegir i incrementar la biodiversitat.

La nostra ciutat ha participat en aquest certamen amb el programa d’educació mediambiental, pioner al territori valencià, Xarxa d’Ecoescoles Gandia, un programa que _“la Federació Valenciana de Municipis i Províncies també va premiar al 2020 en la categoria de_ _Sostenibilitat Territorial als III Premis al «Bon Govern»”,_ ha recordat Izquierdo, qui ha destacat la satisfacció "_per rebre aquest premi amb un projecte que es va encetar fa ja sis anys i que ha anat creixent any rere any”._

“_Vam preparar la memòria de tot el que estàvem fent, la vam enviar i ha resultat una de les bones pràctiques seleccionades, i estem molt contents que el Comité Qualificador de la FEMP haja considerat que és la millor pràctica de política local en sensibilització ciutadana_”, ha explicat la regidora.

Per últim, Izquierdo no ha volgut oblidar-se de tots els agents implicats que han contribuït a que aquest reconeixement supose un pas més endavant per a Gandia en matèria mediambiental, i ha posat en valor el suport de totes les escoles de la nostra ciutat, així com la bona sinergia amb tots els departaments de l’Ajuntament de Gandia i amb totes les entitats que permeten portar endavant les diverses activitats que es realitzen al llarg de tot l’any en aquest àmbit.

[Twittear](https://twitter.com/share)